4 Ga go motlhofo go wetsa lobelo lono. Go tlhokega gore motho a bo a ititeile sehuba. Ke motho a le nosi fela—Jesu Keresete—yo o ileng a kgona go wetsa lobelo lono a sa kgopiwa, tota le e leng gangwe fela. Le fa go ntse jalo, morutwa wa gagwe e bong Jakobe o ne a re balatedi ba ga Keresete ‘botlhe ba kgotšwa makgetlo a le mantsi.’ (Jak. 3:2) Ruri seno se boammaaruri! Rotlhe re amiwa ke bosaitekanelang jwa rona le jwa ba bangwe. Ka jalo, ka dinako dingwe re ka nna ra kgopiwa, ra thetheekela re bo re felelwa ke maatla. Re ka nna ra bo ra wa; le fa go ntse jalo, re a ema re bo re tswelela re taboga. Bangwe ba ile ba wa botlhoko thata mo ba ileng ba tshwanelwa ke gore ba thusiwe gore ba tsoge mme ba tswelele ka lobelo go fitlha kwa moleng wa phenyo. Ka jalo, go ka direga gore re kgopiwe kgotsa re we ka nakwana kgotsa ka makgetlo a le mmalwa.—1 Dikg. 8:46.